съдействие дружества
 21,6 %
 Всички други дружества
 66,5 %
 4. ВРЕДА
 4.1. Определение за промишленост на Съюза и производство на Съюза
 (181)
 По време на разследвания период сходният продукт е бил произвеждан от пет дружества или групи от дружества от Съюза. Те представляват „промишлеността на Съюза“ по смисъла на член 4, параграф 1 от основния регламент.
 (182)
 Общото производство на Съюза по време на разследвания период бе изчислено на около 164 460 тона. Комисията достигна до тази стойност въз основа на информацията, предоставена от производителите от Съюза. Както е посочено в съображение 13, тримата включени в извадката производители от Съюза са представлявали над 55 % от общия обем на производството и над 65 % от продажбите на сходния продукт в Съюза.
 (183)
 Жалбоподателите поискаха Sangraf Italy да бъде изключено от определението за промишленост на Съюза, тъй като както Sangraf Italy, така и свързаното с него дружество Sangraf Henan от КНР се контролират изцяло от групата Gaoshuo със седалище в Хонконг (Хонконг), която от своя страна е собственост на Sanergy Group Limited, учредено на Каймановите острови дружество.
 (184)
 Разследването показа, че Sangraf Italy е внасяло нипели от свързаното с него дружество в КНР, но е произвеждало тела за графитни електроди в Нарни, Италия. Sangraf също така доказа, че осъществява дейност в ЕС с известна степен на оперативна самостоятелност. Sangraf Italy се управлява от Италия, а групата (Sangraf international) се управлява от САЩ. От гледна точка на дяловото участие крайното контролиращо холдингово дружество е учредено на Каймановите острови. Sangraf Italy е също така пълноправен член на Европейската асоциация за въглерод и графит.
 (185)
 Въз основа на тези съображения Sangraf Italy бе счетено за част от промишлеността на Съюза в съответствие с член 4 от основния регламент. Поради това искането за изключване на Sangraf Italy от определението за промишленост на Съюза бе отхвърлено.
 4.2. Потребление на Съюза
 (186)
 Комисията установи потреблението на Съюза въз основа на информацията, предоставена от промишлеността на Съюза, и на обемите на вноса (на ниво код по ТАРИК), отчетени от Евростат.
 (187)
 Потреблението на Съюза се е променяло, както следва:
 Таблица 1
 Потребление на Съюза (в тонове)
 2017 г.
 2018 г.
 2019 г.
 Разследван период
 Общо потребление на Съюза
 175 738
 181 070
 153 706
 132 454
 Индекс
 100
 103
 87
 75
 Източник: Евростат (Comext) и промишлеността на Съюза.
 Забележка: Бе направена корекция на вноса по код по ТАРИК 8545 11 00 90, за да се изключат графитните електроди с привидна плътност по-малка от 1,5 g/cm3 или с електрическо съпротивление по-голямо от 7,0 μΩ.m. Тази корекция се изрази в намаляване със 7,5 % на общия обем на износа и с 3,3 % на общия износ като стойност. Тази корекция следваше методологията, използвана в жалбата, която се основаваше на дела на графитните електроди за пещи с нормална (ниска или средна) мощност в световното потребление на графитни електроди (с изключение на Китай) през 2019 г. (*). С други думи, 7,5 % от общия обем на електродите, потребени извън Китай през 2019 г., са били електроди за пещи с нормална (ниска или